Með starfseminni á Vogi næst engan veginn að sinna þeim fjölda sem þarf á aðstoð að halda vegna fíknivanda . Dæmi um hóp sem ekki henfur fengið þá þjónustu sem hann þyrfti eru konur í mjög erfiðum aðstæðum . SÁÁ , í samstarfi við Reykjavíkurborg og velferðarráðuneytið , rekur búsetuúrræðið Vin fyrir heimilislausa karlmenn sem stríða við alvarlegan fíknisjúkdóm , sprauta efnunum í æð og hafa ítrekað leitað meðferðar en ekkert sambærilegt úrræði er til fyrir konur . „ Vin er fyrir 24 karlmenn og við höfum viljað reka sambærilegt úrræði fyrir konur því við sjáum að það vantar , “ segir Valgerður Rúnarsdóttir , yfirlæknir á Vogi . Hún segir 10 til 15 rými myndu mæta þörfinni en ástæðan fyrir því að konurnar hafi setið á hakanum sé líklega sú að þær hafi gjarnan átt greiðari aðgang að annarri þjónustu , m.a. vegna þess að þær eru oft með börn á sínu forræði . Um sé að ræða viðkvæman hóp . „ Konur eru oft í erfiðri stöðu og fá kannski ekki tækifæri til að jafna sig nógu lengi og safna kröftum og fá trú á sjálfum sér aftur . Þær þurfa miklu meira en sex vikur ; þær sem eru í erfiðustu stöðunni þurfa meira . Og húsnæðisvandinn er auðvitað stór þáttur , ekki bara fyrir þennan hóp heldur alla bara . “